text: Få hjælp til din teenager
  28 september 2010 kl. 14.42
  Hvis du bider negle, river dig i håret eller får en svedetur, når din teenager laver problemer, kan du nu få hjælpen lige på din mobil.
  For første gang er det nu muligt at få et godt råd eller en second opinion på et spørgsmål lige her og nu, når det gælder teenagere. 
  Man behøver ikke skulle i bøgerne, da det sker online på mobilen via teenliv.dk. Svarene gives i mobile videoklip der besvarer en lang række spørgsmål om børn og unges liv.
  Mobilportalen er tiltænkt forældre og omsorgspersoner der ønsker en vejviser eller vejledning i dialogen med unge. Mobilportalen vil løbende blive udvidet med nye svar i takt med at besøgende stiller spørgsmålene.
  
  Svarene kommer fra Vamdrup
  "Min pige vil prøve at komme med i Paradise Hotel, er det ok," er blot ét af de 60 spørgsmål, der gives svar på. 
  Spørgsmålene er blevet stillet af forældre samt andre voksne, og svarene gives af John Madsen, ungdomsskoleinspektør i Vamdrup, debattør og forfatter med 25 års erfaring i arbejdet med unge.
   
  Han ?opfandt? ung-til-ung begrebet og har fungeret som næstformand for Ungdomsringen i en årrække.
  Læs mere på teenliv.dk's hjemmeside her.
  Mød idémanden til Teenliv-portalen, John Madsen, i TV SYD i aften kl 19.30
  